open-index/open-wikipedia-markdown huggingface dataset:
সিদ্ধি কুমারী

**সিদ্ধি কুমারী** (জন্ম ৬ অক্টোবর ১৯৭৩) হলেন রাজস্থানের একজন ভারতীয় রাজনীতিবিদ। তিনি চারবারের বিধায়ক এবং বর্তমানে বিকানের পূর্ব নির্বাচনী এলাকা থেকে ১৬তম রাজস্থান বিধানসভায় সদস্য হিসেবে দায়িত্ব পালন করছেন। ২০০৮ সালে বিধানসভার সীমানা নির্ধারণ করা হয়। তার পর থেকে তিনি এই নির্বাচনী এলাকার  একজন বিধায়ক হিসেবে দায়িত্ব পালন করে আসছেন। তিনি ২০০৮, ২০১৩, ২০১৮ এবং ২০২৩ সালে ভারতীয় জনতা পার্টির প্রার্থী হিসেবে বিকানের পূর্ব নির্বাচনী এলাকা থেকে ধারাবাহিকভাবে জয়ী হয়েছেন।

## প্রাথমিক জীবন
সিদ্ধি কুমারী ১৯৭৩ সালে বিকানেরের প্রাক্তন রাজপরিবারে জন্মগ্রহণ করেন। তিনি নরেন্দ্র সিং বাহাদুরের কন্যা এবং বিকানেরের করণী সিং বাহাদুরের নাতনী। তিনি এমএ পর্যন্ত পড়াশোনা করেছেন এবং বর্তমানে লালগড় প্রাসাদের জাদুঘরের পরিচালক হিসেবে দায়িত্ব পালন করছেন।

## রাজনৈতিক জীবন
সিদ্ধি কুমারী ২০২৩ সালের রাজস্থান বিধানসভা নির্বাচনে ভারতীয় জনতা পার্টির প্রতিনিধিত্ব করে বিকানের পূর্ব বিধানসভা কেন্দ্র থেকে জয়ী হন। তিনি ভারতীয় জাতীয় কংগ্রেসের যশপাল গেহলটকে ১৯,৩০৩ ভোটের ব্যবধানে পরাজিত করেন। ২০১৮ সালে তিনি ৬৯.৮% ভোট পেয়ে ৭,০৬১ ভোটের ব্যবধানে জিতেছিলেন। ২০১৩ সালে তিনি ৭৭,৮৩৯ ভোট পেয়েছিলেন, যা মোট প্রদত্ত ভোটের ৫৯.৮%। ২০০৮ সালে তিনি ৬০,৫৯১ ভোট পেয়ে জয়লাভ করেছিলেন, যা মোট প্রদত্ত ভোটের ৫৮.৯%।

## তথ্যসূত্র

## বহিঃসংযোগ

* সিদ্ধি কুমারী
বিষয়শ্রেণী:রাজস্থান বিধানসভার সদস্য ২০১৮-২০২৩
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থান বিধানসভার সদস্য ২০১৩-২০১৮
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:রাজস্থান বিধানসভার সদস্য ২০০৮-২০১৩
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
ভুক্কলা রাজেশ্বরাম্মা

**ভুক্কলা রাজেশ্বরম্মা** (জন্ম: ১০ জুলাই ১৯৪৮ - ০১ ডিসেম্বর ২০১৮) একজন ভারতীয় রাজনীতিবিদ এবং তেলুগু দেশম পার্টির প্রার্থী হিসেবে ভারতের অন্ধ্র প্রদেশের নেল্লোর নির্বাচনী এলাকা থেকে নির্বাচিত সংসদ সদস্য।

## প্রাথমিক জীবন এবং শিক্ষা
রাজেশ্বরাম্মা ১৯৪৮ সালের ১০ই জুলাই ভারতের অন্ধ্র প্রদেশ রাজ্যের নেল্লোর জেলার আত্মাকুরে জন্মগ্রহণ করেন। তিনি কুর্নুলের কুর্নুল মেডিকেল কলেজ থেকে এমবিবিএস ডিগ্রি অর্জন করেন। তিনি ১৯৭০ সালের ১৪ই জানুয়ারি ভি. প্রকাশ রাওয়ের সাথে বিবাহ বন্ধনে আবদ্ধ হন। তাঁদের দুই পুত্র সন্তান রয়েছে। 

## কর্মজীবন
১৯৯৯ সালে, রাজেশ্বরাম্মা ১৩তম লোকসভার সংসদ সদস্য নির্বাচিত হন। তিনি ৩৮১,১৬৬ ভোট পেয়েছিলেন এবং তাঁর নিকটতম প্রতিদ্বন্দ্বী ভারতীয় জাতীয় কংগ্রেসের পানাবাকা লক্ষ্মীকে ৪১,৪৫৩ ভোটের ব্যবধানে পরাজিত করেন। তাঁর প্রাপ্ত ভোট ছিল মোট প্রদত্ত ভোটের ৪৮.৫%, যেখানে লক্ষ্মী পেয়েছিলেন ৪৩.৩% ভোট। 

রাজেশ্বরাম্মা ১৯৯৯ - ২০০০ এবং ২০০০ - ২০০৪ সাল পর্যন্ত বিজ্ঞান ও প্রযুক্তি, পরিবেশ ও বন বিষয়ক কমিটির সদস্য এবং মানবসম্পদ উন্নয়ন মন্ত্রকের পরামর্শদাতা কমিটির সদস্য হিসেবে দায়িত্ব পালন করেন। 

## তথ্যসূত্র

বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশের রাজনীতিতে নারী
বিষয়শ্রেণী:নেল্লোরের ব্যক্তি
বিষয়শ্রেণী:তেলুগু দেশম পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
প্যাট্রিসি সোলারিকোভা

**প্যাট্রিসি সোলারিকোভা** (যা **প্যাট্রিসি প্যাগাচোভা** নামেও পরিচিত; জন্ম: ১৯ ডিসেম্বর ১৯৮৮) একজন চেক অভিনেত্রী। চেক প্রজাতন্ত্রে, তিনি ২০০৫ থেকে ২০১৯ সাল পর্যন্ত চেক সোপ অপেরা *ইউলিসে* তার দীর্ঘ ভূমিকার জন্য পরিচিত ছিলেন। টেলিভিশনে অভিনয়ের পাশাপাশি, সোলারিকোভা বেশ কয়েকটি ছবিতেও অভিনয় করেছেন, পাশাপাশি প্রাগের থিয়েটারে মঞ্চেও অভিনয় করেছেন। তিনি চেক ও স্লোভাক টেলিভিশন ধারাবাহিক *সুপারস্টারের* ৬ষ্ঠ ও ৭ম মৌসুমে বিচারকদের একজন হিসেবে উপস্থিত ছিলেন।

## তথ্যসূত্র

## বাহ্যিক লিঙ্কগুলি

* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেক টেলিভিশন অভিনেত্রী
বিষয়শ্রেণী:চেক চলচ্চিত্র অভিনেত্রী
বিষয়শ্রেণী:২০শ শতাব্দীর চেক অভিনেত্রী
বিষয়শ্রেণী:২১শ শতাব্দীর চেক অভিনেত্রী
বিষয়শ্রেণী:চেক মঞ্চ অভিনেত্রী
বিষয়শ্রেণী:প্রাগের অভিনেত্রী
জিতকা মুচকোভা

**জিতকা মুচকোভা** (জন্ম ৬ জুলাই ১৯৭৯) একজন চেক অভিনেত্রী ও ডাবিং শিল্পী। তিনি কার্লিন মিউজিক্যাল থিয়েটার এবং প্রাগের ন্যাশনাল থিয়েটারে অভিনয় করেছেন। অন্যান্য ভূমিকার মধ্যে, তিনি চেক টেলিভিশন দর্শকদের জন্য *[[দ্য বিগ ব্যাং থিওরি|দ্য বিগ ব্যাং থিওরিতে]]* পেনি ডাবিং করেছেন।

## তথ্যসূত্র

## বাহ্যিক লিঙ্কগুলি

* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেক চলচ্চিত্র অভিনেত্রী
বিষয়শ্রেণী:২১শ শতাব্দীর চেক অভিনেত্রী
বিষয়শ্রেণী:চেক কণ্ঠাভিনেত্রী
বিষয়শ্রেণী:চেক মঞ্চ অভিনেত্রী
দগ্গুবতী পুরন্দেশ্বরী

**দগ্গুবতী পুরন্দেশ্বরী** (জন্ম: ২২ এপ্রিল ১৯৫৯) অন্ধ্র প্রদেশ রাজ্যের একজন ভারতীয় রাজনীতিবিদ। তিনি অন্ধ্র প্রদেশের ভারতীয় জনতা পার্টির (বিজেপি) সভাপতি হিসেবে দায়িত্ব পালন করেছেন। তিনি বর্তমানে রাজমুন্দ্রী লোকসভা কেন্দ্রের প্রতিনিধিত্বকারী লোকসভার সংসদ সদস্য হিসেবে দায়িত্ব পালন করছেন।

## প্রাথমিক জীবন এবং শিক্ষা
তিনি ১৯৫৯ সালের ২২শে এপ্রিল এন টি রামা রাও এবং বাসবতারকমের ঘরে জন্মগ্রহণ করেন। তিনি চেন্নাইয়ের চার্চ পার্কের স্যাক্রেড হার্ট ম্যাট্রিকুলেশন উচ্চ মাধ্যমিক বিদ্যালয় থেকে তাঁর স্কুল শিক্ষা সমাপ্ত করেন। তিনি বাবা-মায়ের দ্বিতীয় কন্যা এবং তার আরও সাত ভাই এবং তিন বোন রয়েছে। তিনি ১৯৭৯ সালে সাউথ ইণ্ডিয়ান এডুকেশনাল ট্রাস্ট অ্যাণ্ড উইমেন কলেজ (চেন্নাই) (বশির আহমেদ সঈদ কলেজ ফর উইমেন নামে নামকরণ করা হয়েছে) থেকে সাহিত্যে স্নাতক ডিগ্রি অর্জন করেন এবং ১৯৯৬ সালে জেমোলজিক্যাল ইনস্টিটিউট অফ ইণ্ডিয়া থেকে জেমোলজিতে ডিপ্লোমা করেন। পরবর্তীতে তিনি ১৯৯৭ সালে হায়দ্রাবাদ ইনস্টিটিউট অফ জেম অ্যাণ্ড জুয়েলারি প্রতিষ্ঠা করেন। তিনি ইংরেজি, তেলুগু, তামিল, হিন্দি এবং ফরাসি এই পাঁচটি ভাষা পড়তে, লিখতে এবং বলতে পারেন। ভারতীয় নৃত্যধারা কুচিপুডিতে তাঁর বহুমুখী প্রতিভা রয়েছে। তিনি ১৯৭৯ সালের ৯ই মে দগ্গুবতী ভেঙ্কটেশ্বর রাওকে বিয়ে করেন। তাঁদের একটি মেয়ে নিবেদিতা এবং ছেলে হিতেশ চেঞ্চুরাম রয়েছে।

## রাজনৈতিক জীবন
পুরন্দেশ্বরী ২০২৩ সাল থেকে  অন্ধ্র প্রদেশের ভারতীয় জনতা পার্টির রাজ্য সভাপতি। তিনি ২০০৯ সালে মানবসম্পদ উন্নয়ন মন্ত্রণালয়ের প্রতিমন্ত্রী এবং ২০১২ সালে বাণিজ্য ও শিল্প মন্ত্রণালয়ের প্রতিমন্ত্রী হিসেবে দায়িত্ব পালন করেছিলেন।

তিনি ১৫তম লোকসভায় ভারতীয় জাতীয় কংগ্রেসের সংসদ সদস্য হিসেবে অন্ধ্রপ্রদেশের বিশাখাপত্তনম নির্বাচনী এলাকা থেকে প্রতিনিধিত্ব করেছিলেন। তিনি পূর্বে ভারতীয় জাতীয় কংগ্রেসের পক্ষ থেকে ১৪তম লোকসভায় বাপটলা নির্বাচনী এলাকার প্রতিনিধিত্ব করেছিলেন। তৎকালীন সংযুক্ত প্রগতিশীল জোট সরকারের অন্ধ্রপ্রদেশ দ্বিখণ্ডনের প্রতিবাদে তিনি ভারতীয় জাতীয় কংগ্রেস থেকে পদত্যাগ করেন এবং ২০১৪ সালের ৭ই মার্চ ভারতীয় জনতা পার্টিতে যোগদান করেন। 

২০১৪ সালে, পুরন্দরেশ্বরী রাজামপেট থেকে বিজেপির টিকিটে লোকসভা নির্বাচনে প্রতিদ্বন্দ্বিতা করেছিলেন এবং হেরে গিয়েছিলেন। তাঁকে বিজেপি মহিলা মোর্চা প্রভারী নিযুক্ত করা হয়েছিল। ২০২৩ সালের ৪ঠা জুলাই, তারিখে, তাঁকে অন্ধ্র প্রদেশের ভারতীয় জনতা পার্টির সভাপতি নিযুক্ত করা হয়েছিল।

তিনি ২০২৪ সালের ভারতীয় সাধারণ নির্বাচনে রাজমুন্দ্রী লোকসভা নির্বাচনী এলাকা থেকে সংসদ সদস্য নির্বাচিত হয়েছেন।

তাঁর বাগ্মীতা, স্পষ্টভাষা এবং আবেগপূর্ণ বক্তৃতা তাঁকে "দক্ষিণের সুষমা স্বরাজ" উপাধিতে ভূষিত করেছে।

## তথ্যসূত্র

## বহিঃসংযোগ

* জীবনীমূলক স্কেচ, ভারতীয় সংসদ
* ডি. পুরন্দেশ্বরীর অফিসিয়াল ওয়েবসাইট

বিষয়শ্রেণী:অষ্টাদশ লোকসভার সদস্য
বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
বিষয়শ্রেণী:লোকসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:অন্ধ্রপ্রদেশের রাজনীতিতে নারী
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:পঞ্চদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:ভারতীয় হিন্দু
বিষয়শ্রেণী:তেলুগু রাজনীতিবিদ
বিষয়শ্রেণী:অন্ধ্রপ্রদেশের ভারতীয় জনতা পার্টির রাজনীতিবিদ
পদ্মশ্রী কুডুমুলা

**পদ্মশ্রী কুডুমুলা** একজন শিক্ষিকা এবং দশম লোকসভার (১৯৯১ - ৯৬) প্রাক্তন সদস্য। তিনি নেল্লোর সংরক্ষিত আসনের প্রতিনিধিত্ব করেছিলেন। তিনি ভারতীয় জাতীয় কংগ্রেস দলের সাথে যুক্ত।

## প্রাথমিক জীবন
কুডুমুলা ১৯৬১ সালের ২৪শে সেপ্টেম্বর নেল্লোর জেলায় কুডুমুলা মীরায়ার ঘরে জন্মগ্রহণ করেন। তিনি নেল্লোরের শ্রী ভেঙ্কটেশ্বর বিশ্ববিদ্যালয়ে পড়াশোনা করেন। তিনি বি.এসসি ও বি.এড. ডিগ্রি পেয়েছেন এবং সেইসঙ্গে রাষ্ট্রবিজ্ঞানে এমএ ডিগ্রি অর্জন করেছেন।

## কর্মজীবন
রাজনীতিতে যোগদানের আগে, কুডুমুলা একজন শিক্ষিকা হিসেবে কাজ করতেন। তিনি একজন সমাজকর্মী যিনি প্রান্তিক সম্প্রদায়ের কাছে শিক্ষা পৌঁছে দেওয়ার ওপর জোর দেন। 

১৯৮৬ সালে, কুডুমুলা ভারতীয় জাতীয় কংগ্রেস (আই) (আইএনসি আই) দলের সদস্য হন এবং ১৯৯১ সালে,  নেলোরের সংরক্ষিত নির্বাচনী এলাকা থেকে আইএনসি আই-এর একজন আনুষ্ঠানিক প্রার্থী হিসেবে দশম লোকসভা নির্বাচনে প্রতিদ্বন্দ্বিতা করেন। তিনি তাঁর নিকটতম প্রতিদ্বন্দ্বী তেলুগু দেশম পার্টির এম. নাগভূষণাম্মার বিরুদ্ধে ২,৬৮,৬২৬ ভোট পান এবং তাঁকে ৪৪,৮৫৭ ভোটের ব্যবধানে পরাজিত করেন। সংসদে থাকাকালীন, তিনি ৭৩তম সাংবিধানিক সংশোধনী বিলের জন্য একটি যৌথ কমিটিতে দায়িত্ব পালন করেছিলেন।

কুডুমুলা ১৯৯৬ সাল পর্যন্ত সংসদ সদস্য হিসেবে দায়িত্ব পালন করেন। এর পর ১৯৯৬ সালের সাধারণ নির্বাচনের জন্য কংগ্রেস লক্ষ্মী পানাবাকাকে তাদের আনুষ্ঠানিক প্রার্থী করে।

## তথ্যসূত্র

বিষয়শ্রেণী:ভারতীয় বিদ্যালয়ের শিক্ষক
বিষয়শ্রেণী:নেল্লোর জেলার ব্যক্তি
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:দশম লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
ডেলাইলা বন

**লরেন টেট** (জন্ম ৮ মার্চ ১৯৯৭) একজন ইংরেজ কণ্ঠশিল্পী, গীতিকার এবং প্রযোজক, যিনি পূর্বে হ্যাণ্ডস অফ গ্রেটেলের প্রধান শিল্পী ছিলেন। তিনি বর্তমানে **ডেলাইলা বন** ছদ্মনামে সঙ্গীতের অনুষ্ঠান করেন।

## কর্মজীবন
ডেলাইলা ২০২০ সালের জুলাই মাসে তাঁর প্রথম একক "ডেভিল" প্রকাশ করেন, এরপর আরও বেশ কয়েকটি ট্র্যাক প্রকাশ করেন এবং পরে ২০২১ সালের মে মাসে তাঁর প্রথম অ্যালবাম *"ডেলাইলা বন"* প্রকাশ করেন। তাঁর প্রথম সফর ২০২২ সালের শরৎকালে শুরু হয়। 

২০২৩ সালের শেষের দিকে ডেলাইলাকে ফ্রান্সের সঙ্গীত টিভি অনুষ্ঠান তারাতাতাতে পরিবেশনার জন্য আমন্ত্রণ জানানো হয়েছিল। সেখানে তিনি তাঁর "ওয়ার অন উইমেন" গানটি পরিবেশন করেন, শাকা পঙ্কের সাথে মঞ্চ ভাগ করে নেন এবং একটি সাক্ষাৎকার দেন, যেখানে তিনি তাঁর দ্বিতীয় অ্যালবামে কাজ করার কথা ঘোষণা করেন।

## সঙ্গীতশৈলী এবং গানের কথা
ডেলাইলার সঙ্গীত বিভিন্ন ধারা জুড়ে বিস্তৃত, যার মধ্যে রয়েছে ২০০০-এর দশকের হিপ-হপ, মেলোডিক র‍্যাপ এবং নু-মেটাল। তিনি তাঁর পরিবেশনায়, প্রায়শই চিৎকার, র‍্যাপিং এবং গান গাওয়ার মধ্যে পর্যায়ক্রমে বিভিন্ন শৈলী ব্যবহার করেন।

## পুরস্কার এবং মনোনয়ন
ডেলাইলা বন ২০২৩ সালের হেভি মিউজিক অ্যাওয়ার্ডসের জন্য সেরা ইউকে ব্রেকথ্রু শিল্পী বিভাগে মনোনীত হয়েছিলেন। তিনি কোডি ফ্রস্ট, লেক ম্যালিস, কিড বুকি, অ্যাস ডিসেম্বর ফলস, ব্ল্যাকগোল্ড এবং জ্যাণ্ডের সাথে প্রতিদ্বন্দ্বিতা করেছিলেন। ডিসেম্বর ফলস এই বিভাগে বিজয়ী হয়।

## ডিসকোগ্রাফি

### স্টুডিও অ্যালবাম

* *ডেলাইলা বন* (ট্র্যাশ কুইন রেকর্ডস, ২০২১) 
* *ইভিল, হেট ফিলড ফিমেল* (ট্র্যাশ কুইন রেকর্ডস, ২০২৪)

### একক/ইপি

### লরেন টেট হিসেবে মুক্তিপ্রাপ্ত

#### স্টুডিও অ্যালবাম

* *দ্য ব্যাংকরাপ্ট সেশনস* (লরেন টেট, ২০১৩)
* *লাভ সংস* (লরেন টেট, ২০১৬)
* *সংস ফর স্যাড গার্লস* (ট্র্যাশ কুইন রেকর্ডস, ২০১৯) 

#### একক/ইপি

* "ট্র্যাপড ইন মাই স্কিন" (লরেন টেট, ২০১৪)
* "মাই রিফ্লেকশন" (লরেন টেট, ২০১৪)

#### এমপি৩ একক

* "ইউ নো আই'ম নট গুড" (লরেন টেট, ২০১৭)
* "হোয়াটস আপ" (লরেন টেট, ২০১৭)
* "ডিয়ার মিঃ প্রেসিডেন্ট" (লরেন টেট, ২০১৭)
* "ডাউন ইন এ হোল (লেইন স্ট্যালির প্রতি শ্রদ্ধাঞ্জলি)" (লরেন টেট, ২০১৭)

### হ্যাণ্ডস অফ গ্রেটেল হিসেবে মুক্তি পায়
*হ্যাণ্ডস অফ গ্রেটেলের ডিস্কোগ্রাফি দেখুন*

## তথ্যসূত্র


## বহিঃসংযোগ
সরকারী ওয়েবসাইট
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:এইচকার্ডের সাথে নিবন্ধসমূহ
মীনাক্ষী নটরাজন

**মীনাক্ষী নটরাজন** (জন্ম: ২৩ জুলাই ১৯৭৩) একজন ভারতীয় রাজনীতিবিদ এবং ২০০৯ থেকে ২০১৪ সাল পর্যন্ত সংসদে তাঁর একক মেয়াদে মান্দসৌরের প্রাক্তন সংসদ সদস্য।

২০২৫ সালের ১৪ই ফেব্রুয়ারি তারিখে তাঁকে এআইসিসি তেলেঙ্গানার তত্ত্বাবধায়ক হিসেবে নিযুক্ত করা হয়।

## পটভূমি
মীনাক্ষী নটরাজনের জন্ম মধ্যপ্রদেশের উজ্জয়িনীর বিড়লাগ্রাম নগদায়। তিনি জৈব রসায়নে স্নাতকোত্তর এবং আইনে স্নাতক ডিগ্রি অর্জন করেছেন। তিনি মধ্যপ্রদেশের ইন্দোরে দেবী অহল্যা বিশ্ববিদ্যালয় থেকে পড়াশোনা শেষ করেছেন। এনএসইউআই-তে যোগদানের পর রতলাম থেকেই তিনি তাঁর রাজনৈতিক জীবন শুরু করেছিলেন। তিনি "১৮৫৭-ভারতীয় পরিপেক্ষ" বইটির লেখক। "আপনে-আপনে কুরুক্ষেত্র" তাঁর একটি জনপ্রিয় উপন্যাস।

## রাজনৈতিক জীবন

### সাংগঠনিক ভূমিকা
মীনাক্ষী ১৯৯৯ - ২০০২ সাল পর্যন্ত এনএসইউআই-এর সভাপতি হিসেবে দায়িত্ব পালন করেন। তিনি ২০০২ - ২০০৫ সাল পর্যন্ত মধ্যপ্রদেশ যুব কংগ্রেসের সভাপতি হিসেবেও দায়িত্ব পালন করেন এবং ২০০৮ সালে রাহুল গান্ধী তাঁকে এআইসিসির সম্পাদক হিসেবে নির্বাচিত করেন।

### ২০০৯ সালের নির্বাচন
২০০৯ সালের ভারতীয় সাধারণ নির্বাচনে রাহুল গান্ধী মধ্যপ্রদেশের মান্দসৌর থেকে প্রতিদ্বন্দ্বিতা করার জন্য মীনাক্ষীকে নির্বাচিত করেছিলেন। এই নির্বাচনে তিনি ৩০,০০০-এরও বেশি ভোটে জয়লাভ করেন এবং ১৯৭১ সাল থেকে জয়ী বিজেপি প্রতিদ্বন্দ্বী লক্ষ্মীনারায়ণ পাণ্ডেকে পরাজিত করেন। তিনি "প্রদেশ নির্বাচন" স্লোগানটি তৈরি করেছিলেন।

তিনি কর্মী, জন-অভিযোগ, আইন ও বিচার বিষয়ক কমিটি এবং নারীর ক্ষমতায়ন বিষয়ক কমিটির সদস্য হিসেবে দায়িত্ব পালন করেছেন।

### ২০১৪ সালের নির্বাচন
মধ্যপ্রদেশের মান্দসৌর আসন থেকে ভারতীয় জনতা পার্টির (বিজেপি) সুধীর গুপ্তের কাছে তিনি ৩,০০,০০০ ভোটের ব্যবধানে পরাজিত হন। কংগ্রেসের সহ-সভাপতি রাহুল গান্ধী পরিচালিত প্রাথমিক নির্বাচনে তিনি 'ঐক্যমত্য প্রার্থী' হিসেবে মনোনীত হন। তাঁর প্রতিপক্ষ সুরেন্দ্র শেঠি অভিযোগ করেছিলেন যে প্রাথমিক নির্বাচনে কারচুপি করা হয়েছে।

### ২০১৯ সালের নির্বাচন
২০১৯ সালের ভারতীয় সাধারণ নির্বাচনে তিনি আবার মান্দসৌর আসন থেকে প্রতিদ্বন্দ্বিতা করেছিলেন কিন্তু ২০১৪ সালের ফলাফলের পুনরাবৃত্তিতে সুধীর গুপ্তের কাছে হেরে যান।

## বিতর্ক
এক নির্বাচনী জনসভায়, মীনাক্ষীর দলের মুখপাত্র দিগ্বিজয় সিং মঞ্চে তাঁর পরিচয় করিয়ে দেওয়ার সময় তাঁকে "শও টাকা তুঞ্চ মাল" (১০০% খাঁটি উপাদান বা সম্পূর্ণ নির্দোষ) বলে উল্লেখ করেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
বিষয়শ্রেণী:মধ্যপ্রদেশের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:মধ্যপ্রদেশের রাজনীতিতে নারী
বিষয়শ্রেণী:পঞ্চদশ লোকসভার সদস্য
বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
ডেলাইলা লোবো

**ডেলাইলা মাইকেল লোবো** (জন্ম ২৩ এপ্রিল ১৯৭৭) একজন ভারতীয় রাজনীতিবিদ এবং ব্যবসায়ী যিনি সিওলিম বিধানসভা কেন্দ্রের প্রতিনিধিত্ব ক'রে বিজয়ী হয়ে গোয়া বিধানসভার সদস্য হিসেবে দায়িত্ব পালন করেন। তিনি ২০২২ সালের গোয়া বিধানসভা নির্বাচনে ভারতীয় জাতীয় কংগ্রেসের (আইএনসি)  টিকিটে সিওলিম নির্বাচনী এলাকা থেকে জয়লাভ করেন। তিনি ভারতীয় জনতা পার্টির চারবারের বিধায়ক দয়ানন্দ মান্দ্রেকরকে ১,৭২৭ ভোটের ব্যবধানে পরাজিত করেছিলেন।

## প্রাথমিক এবং ব্যক্তিগত জীবন
ডেলাইলা মাইকেল লোবো ১৯৭৭ সালের ২৩শে এপ্রিল ভারতের গোয়ায় আলমিরা এবং মেলচিয়াডেস ভিনসেন্ট লোবোর ঘরে জন্মগ্রহণ করেন। তিনি রাজনীতিবিদ এবং ব্যবসায়ী মাইকেল লোবোর সাথে বিবাহ বন্ধনে আবদ্ধ হয়েছেন। তিনি ১৯৯৮ সালে ডিনিয়ানপ্রসারক মণ্ডল'স কলেজ থেকে উচ্চ মাধ্যমিক স্কুল সার্টিফিকেট (এইচএসএসসি) এবং বাণিজ্যে স্নাতক (বি.কম) সম্পন্ন করেন।

## রাজনৈতিক জীবন
২০২২ সালের গোয়া বিধানসভা নির্বাচনে প্রতিদ্বন্দ্বিতা করার আগে ডেলাইলা পাঁচ বছর ধরে পঞ্চায়েত সদস্য ছিলেন। তিনি দশ বছরের প্রাক্তন সরপঞ্চ এবং প্রাক্তন বিজেপি মহিলা মোর্চার রাজ্য সহ-সভাপতিও ছিলেন। তিনি ২০২২ সালের ১১ই জানুয়ারি তাঁর স্বামী মাইকেল লোবোর সাথে ভারতীয় জাতীয় কংগ্রেস পার্টিতে (আইএনসি) যোগদানের জন্য পদত্যাগ করেছিলেন।

২০২২ সালের ১৪ই সেপ্টেম্বর তারিখের মধ্যেই, ডেলাইলা তাঁর স্বামী এবং ভারতীয় জাতীয় কংগ্রেস দলের আরও ছয়জন বিধায়ককে সঙ্গে নিয়ে ভারতীয় জনতা পার্টিতে (বিজেপি) যোগদানের জন্য কংগ্রেস ত্যাগ করেন।

## ২০২২ সালের অবৈধ জমি ভরাট
২০২২ সালের ৫ই মে তারিখে, মাপুসা পুলিশ গোয়ার পারায় অবৈধ জমি ভরাটের জন্য ডেলাইলা এবং তাঁর স্বামীর বিরুদ্ধে একটি এফআইআর দায়ের করে। উত্তর গোয়া পরিকল্পনা ও উন্নয়ন কর্তৃপক্ষের (এনজিপিডিএ) পক্ষ থেকে অভিযোগ করার পর টাউন অ্যাণ্ড কান্ট্রি প্ল্যানিং (টিসিপি) মন্ত্রী বিশ্বজিৎ রানের নির্দেশে তারা এই এফআইআর দায়ের করে।

## তথ্যসূত্র

বিষয়শ্রেণী:গোয়ার ব্যবসায়ী
বিষয়শ্রেণী:গোয়ার ভারতীয় জনতা পার্টির রাজনীতিবিদ
বিষয়শ্রেণী:গোয়া বিধানসভার সদস্য ২০২২-২০২৭
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
লুৎফর রহমান খান মতিন

**মোঃ লুৎফর রহমান মতিন** (জন্ম: ৩ নভেম্বর ১৯৫২) একজন বাংলাদেশী রাজনীতিবিদ এবং টাঙ্গাইল-৪ আসনের বর্তমান সংসদ সদস্য। তিনি ২০২৬ সালের ১৩ ফেব্রুয়ারি অনুষ্ঠিত ১৩তম জাতীয় সংসদ নির্বাচনে বাংলাদেশ জাতীয়তাবাদী দল (বিএনপি) থেকে প্রথমবারের মতো সংসদ সদস্য নির্বাচিত হন।

## প্রারম্ভিক জীবন ও শিক্ষা
মোঃ লুৎফর রহমান ১৯৫২ সালের ৩ নভেম্বর টাঙ্গাইল জেলার কালিহাতী উপজেলার এলেঙ্গা পৌরসভায় জন্মগ্রহণ করেন। তিনি জগন্নাথ বিশ্ববিদ্যালয় থেকে স্নাতক সম্পন্ন করেন।

## রাজনৈতিক জীবন
লুৎফর রহমান মতিন বাংলাদেশ জাতীয়তাবাদী দলের রাজনীতির সাথে যুক্ত। ২০২৬ সালের সাধারণ নির্বাচনে তিনি টাঙ্গাইল-৪ (কালিহাতী) আসনে বিএনপি মনোনীত প্রার্থী হিসেবে ১,০৫,৩৪২ ভোট পেয়ে জয়লাভ করেন। তিনি সাবেক সংসদ সদস্য ও স্বতন্ত্র প্রার্থী আবদুল লতিফ সিদ্দিকীকে (যিনি ৬২,৫০৯ ভোট পান) পরাজিত করে এই আসনে বিজয়ী হন। তিনি বিদায়ী সংসদ সদস্য আব্দুল লতিফ সিদ্দিকীর স্থলাভিষিক্ত হন। এর আগে আব্দুল লতিফ সিদ্দিকীর পূর্বে এই আসনে সংসদ সদস্য ছিলেন মোহাম্মদ হাছান ইমাম খাঁন।

## অবদান
তিনি নারী শিক্ষার প্রসারে টাঙ্গাইলের কালিহাতী উপজেলার এলেঙ্গায় **লুৎফর রহমান মতিন মহিলা কলেজ** প্রতিষ্ঠা করেন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:জগন্নাথ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রয়োদশ জাতীয় সংসদ সদস্য
দীপ্তি কিরণ মহেশ্বরী

**দীপ্তি কিরণ মহেশ্বরী** বা **দীপ্তি মহেশ্বরী** একজন ভারতীয় রাজনীতিবিদ যিনি বর্তমানে ১৬তম রাজস্থান বিধানসভার সদস্য হিসেবে দায়িত্ব পালন করছেন। তিনি রাজসামন্দ নির্বাচনী এলাকার একজন প্রতিনিধি। তিনি রাজসামন্দের প্রাক্তন বিধানসভা সদস্য কিরণ মহেশ্বরীর কন্যা এবং ভারতীয় জনতা পার্টির মনোনীত প্রার্থী।

## প্রাথমিক জীবন এবং শিক্ষা
দীপ্তি ১৯৮৭ সালের ২৭শে এপ্রিল উদয়পুরে একজন চার্টার্ড অ্যাকাউন্ট্যান্ট, ডঃ সত্যনারায়ণ মহেশ্বরী এবং কিরণ মহেশ্বরীর ঘরে জন্মগ্রহণ করেন। তিনি ২০০৮ সালে পুনে থেকে বিবিএ ডিগ্রি অর্জন করেন এবং ২০১০ সালে মুম্বাইয়ের ওয়েলিংকার ইনস্টিটিউট অফ ম্যানেজমেন্ট ডেভেলপমেন্ট অ্যাণ্ড রিসার্চ থেকে ব্যবসায় ব্যবস্থাপনায় স্নাতকোত্তর ডিপ্লোমা করেন। তিনি আইআইএম উদয়পুরে মহিলা উদ্যোক্তা পদে স্নাতকোত্তর ডিপ্লোমাও অর্জন করেছেন (২০১২)।

তিনি কিরণ মহেশ্বরী স্মৃতি মঞ্চের আহ্বায়ক। তিনি রাজস্থান বিজেপির কার্যনির্বাহী কমিটির একজন বিশেষ আমন্ত্রিত সদস্যও। তিনি রাজস্থান লেডিস সার্কেলের (একটি আন্তর্জাতিক সংস্থা) এরিয়া চেয়ারপারসন। তিনি শৈশবকাল থেকেই লায়ন্স ক্লাব ইণ্ডিয়া এবং ভারত বিকাশ পরিষদের সাথে জড়িত। তিনি সাভারকর স্মৃতি এবং মৃগেন্দ্র ভারতী সংস্থার মাধ্যমে জনশিক্ষার সুবিধা প্রদান করেন। তিনি গুরুত্বপূর্ণ জাতীয় বিষয়গুলিতে আলোচনার আয়োজন করেছেন। তিনি স্বাস্থ্যসেবা এবং যোগ সেমিনার ও গণবিবাহ আয়োজনে (সামুহিক বিবাহ আয়োজন) সক্রিয়ভাবে জড়িত। তিনি দক্ষতা উন্নয়ন বিষয় নিয়ে কাজ করা একটি সংস্থা *এক কদম*-এর পরামর্শদাতা হিসাবে তালিকাভুক্ত।

## রাজনৈতিক জীবন
দীপ্তির মা কিরণ মহেশ্বরী ২০২০ সাল পর্যন্ত রাজসামন্দ আসনের প্রতিনিধি সদস্য ছিলেন। কোভিড-১৯-এ আক্রান্ত হয়ে তিনি ২০২০ সালের ৩০শে নভেম্বর মারা যান, যার ফলে ২০২১ সালে রাজসামন্দ আসনের জন্য একটি উপনির্বাচনের প্রয়োজন হয়। বিজেপি দীপ্তিকে টিকিট দেয় এবং তিনি উপনির্বাচনে জয়ী হন। 

২০২৩ সালের রাজস্থান বিধানসভা নির্বাচনের পর, তিনি রাজসামন্দ বিধানসভা কেন্দ্র থেকে পুনরায় বিধায়ক নির্বাচিত হন।

## ব্যক্তিগত জীবন
দীপ্তি ২০১১ সালের ১৯শে ফেব্রুয়ারি শশাঙ্ক সিংঘভির সাথে বিবাহ বন্ধনে আবদ্ধ হয়েছেন। এই দম্পতির একটি পুত্র সন্তান রয়েছে। 

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থান বিধানসভার সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:রাজস্থানের রাজনীতিতে নারী
বিষয়শ্রেণী:রাজস্থানের ভারতীয় জনতা পার্টির রাজনীতিবিদ
বিষয়শ্রেণী:১৯৮৭-এ জন্ম
মালতী মহেশ্বরী

**মালতী মহেশ্বরী** (জন্ম ১৯৮৮) ভারতের গুজরাটের একজন রাজনীতিবিদ। তিনি ১৪তম ও ১৫তম গুজরাট বিধানসভার সদস্য ছিলেন এবং গান্ধীধাম আসন থেকে ভারতীয় জনতা পার্টির প্রতিনিধিত্ব করেছিলেন। এই আসনটি কচ্ছ জেলার তফসিলি জাতি সম্প্রদায়ের জন্য সংরক্ষিত।

## প্রাথমিক জীবন এবং শিক্ষা
মহেশ্বরী গুজরাটের কচ্ছ জেলার গান্ধীধামের বাসিন্দা। তিনি দীনদয়াল বন্দর কর্তৃপক্ষের কর্মচারী কিশোর মহেশ্বরীকে বিয়ে করেছেন। তিনি ২০১০ সালে ভূজের কেএসকেভি থেকে এইচআরএম-এ (মানব সংস্থান ব্যবস্থাপনা) স্নাতকোত্তর ডিপ্লোমা সম্পন্ন করেন। এর আগে তিনি ২০০৯ সালে ভূজের কেএসকেভি থেকে বিকম ডিগ্রি অর্জন করেন। তিনি লজিস্টিক ব্যবসায় জড়িত। 

## কর্মজীবন
২০২২ সালের গুজরাট বিধানসভা নির্বাচনে ভারতীয় জনতা পার্টির প্রতিনিধিত্ব করে মহেশ্বরী গান্ধীধাম বিধানসভা কেন্দ্র থেকে জয়ী হন। তিনি ৮৩,৭৬০ ভোট পেয়ে তাঁর নিকটতম প্রতিদ্বন্দ্বী ভারতীয় জাতীয় কংগ্রেসের বি টি মহেশ্বরীকে ৩৭,৮৩১ ভোটের ব্যবধানে পরাজিত করেন। তিনি ২০১৭ সালের গুজরাট বিধানসভা নির্বাচনে জয়ী হয়ে প্রথমবারের মতো বিধায়ক হয়েছিলেন, যেখানে তিনি ৮০,১২১ ভোট পেয়ে তাঁর নিকটতম প্রতিদ্বন্দ্বী ভারতীয় জাতীয় কংগ্রেসের কিশোর গাঙ্গজিভাই পিংগোলকে ৩৭,২৮১ ভোটের ব্যবধানে পরাজিত করেছিলেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:গুজরাত বিধানসভার সদস্য ২০১৭-২০২২
বিষয়শ্রেণী:গুজরাতের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
উমাইর ইবনে আদি

**উমাইর ইবনে আদি ইবনে খারশাহ ইবনে উমাইয়া ইবনে আমির ইবনে খাতমা** ( আরবি: عمير بن عدي بن خرشة بن أمية بن عامر بن خطمة) ছিলেন একজন বিশিষ্ট সাহাবি। তিনি **উমাইর ইবনে আদি** নামে অধিক পরিচিত। তিনি আনসার সাহাবিদের মধ্যে বনি খাতমা গোত্রের অন্তর্ভুক্ত ছিলেন। তাঁর পিতা আদি একজন কবি ছিলেন। তাঁর ভাই হারিস ইবনে আদি উহুদের যুদ্ধে নিহত হন। ইবনে আদি নবি মুহাম্মাদ ও মুসলিমদের কুৎসা রটনাকারী আসমা বিনতে মারওয়ানের বিরুদ্ধে অভিযান পরিচালনার জন্য বিশেষভাবে পরিচিত। 

## জীবনী

তাঁর প্রাথমিক জীবনী সম্পর্কে বিস্তারিত তথ্য পাওয়া যায় না। ইবনুস সাকান তাঁকে সাহাবীদের তালিকায় উল্লেখ করেছেন এবং বলেছেন যে, তিনিই সেই অন্ধ ব্যক্তি, যার সাথে আল্লাহর রাসুল বনি ওয়াকিফ গোত্রে গিয়ে সাক্ষাৎ করতেন। তবে তিনি অন্ধ হওয়ার কারণে বদরের যুদ্ধে অংশগ্রহণ করতে পারেননি। ইবনে ইসহাক বর্ণনা করেন যে, তিনি বনি খাতমা গোত্রের মধ্যে সর্বপ্রথম ইসলাম গ্রহণকারী ব্যক্তি ছিলেন এবং তিনি আসমা বিনতে মারওয়ানকে হত্যা করেন। আসমা বনু উমাইয়া ইবনে যায়েদ গোত্রের নারী ছিলেন এবং তিনি ইসলাম ও মুসলমানদের বিরুদ্ধে কটুক্তি ও অশ্লীল কবিতা রচনা করতেন। তখন উমাইর ইবনে আদি তাকে হত্যা করেন। উল্লেখ করা হয়েছে যে, এই ঘটনার পর থেকে মদিনায় ইসলাম ও মুসলমানদের মর্যাদা ও শক্তি বৃদ্ধি পায়।

আল ওয়াকিদি নিজ সূত্রে উল্লেখ করেছেন, আসমা বিনতে মারওয়ান নবি ও মুসলিমদের বিরুদ্ধে উস্কানি দিতেন এবং তাদের সম্পর্কে অশ্লীল কথাবার্তা প্রচার করে তাদের কষ্ট দিতেন। উমাইর যখন তাকে হত্যা করেন, তখন নবি তাকে বলেন: “এই বিষয়ে তোমার উপর কোনো দায় বর্তাবে না।” এই ঘটনাটি হিজরতের দ্বিতীয় বছরে রমজান মাসের শেষ পাঁচ দিনের মধ্যে সংঘটিত হয়। ইবনুস সাকান এই বর্ণনাটি আল-ওয়াকিদির সূত্রে আব্দুল্লাহ বিন হারিস ইবনে ফুযাইল থেকে বর্ণনা করেছেন। একিভাবে আবু আহমদ আসকারিও তাঁর “আমসাল” গ্রন্থে এটি উল্লেখ করেছেন।

হাইসাম ইবনে কুলাইব আল-শাশির মুসনাদে (গ্রন্থে) হুসাইন ইবনে আলি আল-জুফী, ইবনে উয়াইনা, আমর ইবনে দিনার ও জাবিরের সূত্রে বর্ণিত আছে যে, আল্লাহর রাসুল বলেন: “চল আমরা বনি ওয়াকিফের সেই অন্ধ ব্যক্তির কাছে তাকে দেখতে যাই। ইবনুস সাকান বলেন, ইবনে উয়াইনা থেকে এই হাদিসটি কেবল আল-জুফিই বর্ণনা করেছেন। তবে আবুল আব্বাস সিরাজ তাঁর ইতিহাস গ্রন্থে মুহাম্মাদ ইবনে ইউনুস আল-জাম্মাল থেকে, তিনি ইবনে উয়াইনা থেকে এবং তিনি আমর ইবনে দিনার থেকে অন্য সনদে এটি বর্ণনা করেছেন। সেখানে নাফি ইবনে জুবাইর ইবনে মুতইম তাঁর পিতার সূত্রে এই হাদিসটি বর্ণনা করেছেন।

সম্ভবত তিনি নবি মুহাম্মাদের জীবদ্দশায় মদিনায় মৃত্যুবরণ  করেন।
## আরো দেখুন

* উমাইর ইবনে আদির অভিযান
* সাহাবিদের তালিকা

## তথ্যসূত্র


বিষয়শ্রেণী:সাহাবা
বিষয়শ্রেণী:৭ম শতাব্দীতে মৃত্যু
সালিম ইবনে উমাইর

**সালিম ইবনে উমাইর** ( আরবি: سالم بن عمير) ছিলেন একজন সাহাবি। তিনি মদিনার আওস গোত্রের বনু সালাবা ইবনে আমর ইবনে আওফ শাখার অন্তর্ভুক্ত ছিলেন। তিনি আল-বাক্কাউন সাহাবিদের একজন ছিলেন, যিনি বাহনের অভাবে তাবুকের যুদ্ধে অংশ নিতে অপরাগ ছিলেন। তিনি ইহুদি কবি আবু আফাকের বিরুদ্ধে অভিযান পরিচালনার জন্য বিশেষভাবে প্রসিদ্ধ, যেখানে তিনি আবু আফাককে হত্যা করেন। তিনি মুয়াবিয়া ইবনে আবি সুফিয়ানের খিলাফতকালে মৃত্যুবরণ করেন।

## জীবনী
সালিম ইননে উমাইর মদিনায় জন্মগ্রহণ করেন এবং তিনি মদিনার সর্বাধিক সম্মানিত গোত্র বনু আওসের অন্তর্ভুক্ত ছিলেন। তার নাম সম্পর্কে ঐতিহাসিক সূত্রে কিছু মতভেদ পাওয়া যায়। কেউ কেউ তাকে সালিম ইবনে আমর বলে উল্লেখ করেন, যা সর্বাধিক প্রসিদ্ধ। কেউ বলেন, তার পূর্ণ নাম ছিল সালিম ইবনে আব্দুল্লাহ ইবনে সাবিত ইবনে নুমান ইবনে উমাইয়া ইবনে ইমরুল কাইস ইবনে সালাবা ইবনে আমর ইবন আওফ। তিনি ইসলামের প্রারম্ভিক যুগে ইসলাম  গ্রহণ করেন এবং নবি মুহাম্মাদের প্রতি আনুগত্য প্রকাশ করেন। তিনি আকাবার শপথে অংশগ্রহণ করেন, যা মক্কা থেকে মদিনায় হিজরতের পূর্বে সংঘটিত একটি গুরুত্বপূর্ণ ঘটনা ছিল। তিনি বদর ও তৎপরবর্তী যুদ্ধসমূহেও অংশ নেন। 

তাবুক অভিযানে সালিম ইবন উমাইর অর্থাভাবে যুদ্ধে অংশ গ্রহণ করতে অপরাগ ছিলেন। তিনি ছিলেন সেই সাতজন সাহাবির একজন, যাদের “আল-বাক্কাউন” বলা হয়। তারা আর্থিক সামর্থ্যের অভাবে যুদ্ধে অংশ নেওয়ার উপকরণ জোগাড় করতে পারেননি। তখন তারা নবি মুহাম্মদের কাছে এসে অনুরোধ করেন যে, যেন তিনি তাদের বাহনের ব্যবস্থা করে দেন। নবি অপারগতা প্রকাশ করে বলেন: “তোমাদের বহনের জন্য আমি কিছুই পাচ্ছি না।” এ কথা শুনে তারা ক্রন্দনরত অবস্থায় ফিরে যান। তাদের প্রেক্ষিতে কুরআনের সুরা তাওবার ৯২ নম্বর আয়াত নাজিল হয়, যেখানে তাদের আন্তরিকতা ও অসহায়ত্বের কথা উল্লেখ করা হয়।

আবু নাঈম ইসফাহানি তাঁর গ্রন্থ হিলইয়াতুল আউলিয়ায় সালিম ইবনে উমাইরকে আসহাবে সুফফার অন্তর্ভুক্ত হিসেবে উল্লেখ করেছেন।

## অভিযান

সালিমের এই অভিযানটি দ্বিতীয় হিজরির শাওয়াল মাসে পরিচালিত হয়, যখন হিজরতের বিশ মাস পূর্ণ হয়েছিল। তখন নবি মুহাম্মাদ তাকে ডেকে আবু আফাককে গুপ্তহত্যা করার উদ্দেশ্যে প্রেরণ করেন। নবির আদেশ পাওয়ার পর তিনি অঙ্গীকার করেন, হয়তো তিনি আবু আফাককে হত্যা করবেন অথবা তাকে হত্যার চেষ্টায় নিজের প্রাণ বিসর্জন করবেন। এক গ্রীষ্মের রাতে আবু আফাক নিজের বাড়ির আঙিনায় ঘুমিয়ে ছিলেন। তখন সালিম সেখানে যান এবং তার পেটের ওপর তলোয়ার দিয়ে জোরে আঘাত করেন। তরবারির আঘাতে সে চিৎকার করে ওঠে। তার চিৎকার শুনে গোত্রের কিছু লোক এসে তাকে ঘরের ভেতরে নিয়ে যায়। এর কিছুক্ষণ পর তিনি মৃত্যুবরণ করেন। 

## মৃত্যু
সালিম ইবনে উমায়ের মুয়াবিয়া ইবনে আবি সুফিয়ানের খিলাফতকালে মৃত্যুবরণ করেন। 

## তথ্যসূত্র
বিষয়শ্রেণী:সাহাবা
বিষয়শ্রেণী:৭ম শতাব্দীতে মৃত্যু
বোয়ালিয়া, বাকেরগঞ্জ

**বোয়ালিয়া** হল বাংলাদেশের বরিশাল জেলার বাকেরগঞ্জ উপজেলার একটি গ্রাম।

২০২২ সালের বাংলাদেশের জনশুমারি অনুযায়ী, বোয়ালিয়ায় ১,০১৩টি পরিবার ছিল এবং জনসংখ্যা ৪,১৩৩ জন।

## তথ্যসূত্র


বিষয়শ্রেণী:বাকেরগঞ্জ উপজেলা
সাত ক্রন্দনকারী (সাহাবি)

**সাত ক্রন্দনকারী সাহাবি** হলেন সেই সকল সাহাবি, যারা অর্থের অভাবে তাবুকের যুদ্ধে অংশ নিতে অপরাগ ছিলেন। তারা হলেন সালাবা ইবনে যায়েদ, সালিম ইবনে উমাইর, হারামি বিন আমর, আবু লায়লা আল-মাজিনি, সালামা বিন সাখর, আমর বিন আনামা ও আরবাদ বিন সারিয়া। অন্য কিছু বর্ণনায় বলা হয়েছে যে, তাদের মধ্যে আবদুল্লাহ বিন মুগাফফাল ও মাকিল বিন ইয়াসারও অন্তর্ভুক্ত ছিলেন।

## ঘটনা

নবি মুহাম্মাদ যখন তাবুক অভিযানের জন্য মুসলমানদের প্রস্তুত হওয়ার আহ্বান জানান, তখন প্রচণ্ড গরমের সময় ছিল। এতে দীর্ঘ পথযাত্রা, খাদ্যসংকট ও কঠিন পরিস্থিতির কারণে মুসলিম যোদ্ধারা প্রস্তুতি নিতে হিমশিম খাচ্ছিল। এই অভিযানের জন্য সামর্থ্যবান মুসলমানরা নিজেদের সম্পদ থেকে  দান করতে লাগলেন, যাতে সেনাবাহিনীর রসদ ও যাত্রার বাহনের ব্যবস্থা করা যায়। এতে সর্বাধিক দানকারী ব্যক্তি মধ্যে ছিলেন উসমান ইবনে আফফান। তিনি বিপুল পরিমাণ সম্পদ, উট ও সামগ্রী দান করে সেনাবাহিনীকে শক্তিশালী হতে সহায়তা করেন। অপরদিকে আবু বকর  তাঁর সমগ্র সম্পদ নিয়ে উপস্থিত হন। উমর ইবনুল খাত্তাব তাঁর অর্ধেক সম্পদ দান করেন। এই অভিযানে পরিস্থিতি অত্যন্ত কঠিন হওয়ার কারণে এতে অংশগ্রহণকারী মুসলিম সেনাবাহিনীকে **জায়শুল উসরা** (কষ্টের বাহিনী) বলা হয়।

তবে এত দানের পরও কিছু সাহাবি এমন ছিলেন, যাদের কাছে অস্ত্র, ঘোড়া বা উট কিছুই ছিল না, যাতে তারা তাবুক পর্যন্ত পৌঁছাতে পারেন। তাঁরা অত্যন্ত দরিদ্র ছিলেন; কিন্তু তাদের অন্তরে জিহাদের প্রবল আকাঙ্ক্ষা ছিল। তাঁরা মোট সাতজন ছিলেন। তারা নবি মুহাম্মাদের কাছে এসে জানান যে, তারা তাঁর সঙ্গে তাবুকের অভিযানে যেতে ইচ্ছুক, কিন্তু তাদের কাছে কোনো বাহন নেই। নবি তাদের দিকে তাকিয়ে দুঃখ প্রকাশ করে বলেন, তাঁর কাছেও এমন কোনো উপায় নেই, যার দ্বারা তিনি তাদের বাহনের ব্যবস্থা করতে পারেন। তখন তারা হতাশা নিয়ে ফিরে গেলেন। কুরআনের ভাষায়, যুদ্ধের ময়দানে অংশ না নিতে পারার কারণে তাদের চোখ অশ্রুতে ভরে গিয়েছিল এবং এ কারণেই মুসলিমরা তাদের “বাক্কাউন” বা ক্রন্দনকারী বলে ডাকতে শুরু করে।

এই সময় যখন দুইজন সাহাবি যখন কাঁদতে কাঁদতে ফিরে যাচ্ছিলেন, তখন ইয়ামিন ইবনে আমর তাদের দেখতে পান। তিনি তাদের কান্নার কারণ জানতে চাইলে তারা পুরো ঘটনা বর্ণনা করেন এবং ইয়ামিন তাদের প্রতি সহানুভূতি দেখিয়ে একটি উট দেন, যাতে তারা যুদ্ধের জন্য যাত্রা করতে পারে। এছাড়াও প্রত্যেককে তিনি কিছু পরিমাণ খেজুরও প্রদান করেন। পরবর্তীতে সাহাবারা তাদের অবস্থা জেনে অনেকে তাদের দান করেন। আব্বাস ইবনে আব্দুল মুত্তালিব তাদের মধ্য থেকে দু’জনের বাহনের ব্যবস্থা করেন। উসমান ইবনে আফফান আরো কয়েকজনের দায়িত্ব নেন। এভাবে শেষ পর্যন্ত তারা সবাই তাবুকের অভিযানে অংশগ্রহণের সুযোগ লাভ করেন।

তাদের নাম নিয়ে মতভেদ রয়েছে। ইমাম আল-কুরতুবি তাঁর তাফসিরগ্রন্থে মুজাহিদ ইবনে জাবরের সূত্রে বর্ণনা করেন যে, তারা ছিলেন মুযাইনা গোত্রের মুকাররিনের সন্তান। তারা ছিলেন সাত ভাই এবং প্রত্যেকেই নবির সাহচর্য লাভ করেন। তাদের মতো সাহাবিদের মধ্যে একই পরিবারের সাত ভাই একসঙ্গে সাহাবি হওয়ার আর কোনো উদাহরণ নেই। তাদের নাম হলো: নুমান, মা'কিল, আকিল, সুয়াইদ, সিনান প্রমুখ (মোট সাতজন)। আল-কুরতুবি আরো উল্লেখ করেছেন যে, অন্য একটি মত অনুসারে এই আয়াতটি ভিন্ন ভিন্ন গোত্রের সাত সাহাবিকে কেন্দ্র করে নাজিল হয়েছিল। তারা হলেন: সালিম ইবনে উমাইর (বনি আমর গোত্র), আলিয়্যা ইবন যায়েদ (বনি হারিসা), আবদুর রহমান ইবনে কা‘ব (বনি নাজ্জার), আমর ইবনুল হাম্মাম (বনি সালামা), আবদুল্লাহ ইবনে মুগাফ্ফাল (বনু মুযাইনা) , হারমি ইবনে আবদুল্লাহ আল-ওয়াকিফি ও ইরবাজ ইবনে সারিয়া।

## আরো পড়ুন

* তাবুকের যুদ্ধ
* সালিম ইবনে উমাইর 

## তথ্যসূত্র
বিষয়শ্রেণী:সাহাবা
ইয়ানিক পাঁদর

**ইয়ানিক পাঁদর** (, ; জন্ম: ১ মে ২০০১) হলেন একজন ফরাসি–কমোরীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ফ্রঁ বরেঁ এবং কোমোরোস জাতীয় দলের হয়ে গোলরক্ষক হিসেবে খেলেন।

২০২২ সালে, পাঁদর কোমোরোস অনূর্ধ্ব-২০ দলের হয়ে খেলার মাধ্যমে কোমোরোসের বয়সভিত্তিক পর্যায়ে অভিষেক করেছিলেন। প্রায় এক বছর যাবত কোমোরোসের বয়সভিত্তিক দলের হয়ে খেলার পর, তিনি ২০২২ সালে কোমোরোসের হয়ে আন্তর্জাতিক পর্যায়ে অভিষেক করেছেন; কোমোরোসের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।

## প্রারম্ভিক জীবন
ইয়ানিক পাঁদর ২০০১ সালের ১লা মে তারিখে ফ্রান্সের মার্সেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পাঁদর কোমোরোস অনূর্ধ্ব-২০ দলের হয়ে খেলার মাধ্যমে কোমোরোসের প্রতিনিধিত্ব করেছেন। ২০২২ সালের ৩১শে মে তারিখে তিনি কলম্বিয়া অনূর্ধ্ব-২০ দলের বিরুদ্ধে ম্যাচে কোমোরোস অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

২০২২ সালের ২৫শে মার্চ তারিখে, ২০&nbsp;বছর, ১০&nbsp;মাস ও ২৪&nbsp;দিন বয়সে, বাম পায়ে ফুটবল খেলায় পারদর্শী পাঁদর ইথিওপিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কোমোরোসের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক আলি আহমদার বদলি খেলোয়াড় হিসেবে তিনি ২৩ নম্বর জার্সি পরিধান করে মাঠে প্রবেশ করেছিলেন; ম্যাচটি ২–১ গোলে ড্র হয়েছিল। কোমোরোসের হয়ে অভিষেকের বছরে পাঁদর সর্বমোট ২ ম্যাচে অংশগ্রহণ করেছেন।

পাঁদর মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য স্তেফানো কুসিনের অধীনে প্রকাশিত কোমোরোস দলে স্থান পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:কমোরীয় ফুটবলার
বিষয়শ্রেণী:ফুটবল গোলরক্ষক
বিষয়শ্রেণী:ফ্রঁ বরেঁ খেলোয়াড়
বিষয়শ্রেণী:কোমোরোসের আন্তর্জাতিক যুব ফুটবলার
বিষয়শ্রেণী:কোমোরোসের অনূর্ধ্ব-২০ আন্তর্জাতিক ফুটবলার
বিষয়শ্রেণী:কোমোরোসের পুরুষ আন্তর্জাতিক ফুটবলার
মাওলানা আবুল কালাম আজাদ

**মাওলানাঃ আবুল কালাম আজাদ**  তিনি একজন বাংলাদেশী  রাজনীতিবিদ ২০২৬ সালে অনুষ্ঠিত ত্রয়োদশ জাতীয় সংসদ নির্বাচনে বাংলাদেশ জামায়াতে ইসলামীর মনোনয়নে  খুলনা- ৬ আসনের সংসদ সদস্য নির্বাচিত হন। 

তিনি ছাত্র জীবনে বাংলাদেশ ইসলামী ছাত্রশিবির এর সাথে যুক্ত ছিলেন তিনি বাংলাদেশ ইসলামী ছাত্রশিবিরের সাবেক কেন্দ্রীয় বায়তুলমাল সম্পাদক হিসেবে দায়িত্ব পালন করেন, ছাত্র জীবন শেষে তিনি বাংলাদেশের জামায়াতে ইসলামীতে যোগদান করেন।তিনি বাংলাদেশে জামায়াতে ইসলামীর খুলনা মহানগরের সাবেক আমীর এবং বর্তমানে কেন্দ্রীয় কর্মপরিষদ সদস্য ও খুলনা অঞ্চলের সহকারী পরিচালক হিসেবে দায়িত্ব পালন করছেন।
মোসাঃ আয়েশা সিদ্দিকা

## মোসাঃ আয়েশা সিদ্দিকা

**মোছাঃ আয়েশা সিদ্দিকা** একজন বাংলাদেশি চলচ্চিত্র পরিচালক। তিনি বাংলা চলচ্চিত্রে কাজ করছেন এবং ইমপ্রেস টেলিফিল্ম লিমিটেড প্রযোজিত পূর্ণদৈর্ঘ্য চলচ্চিত্র *Mon Je Bujhena* পরিচালনার মাধ্যমে পরিচিতি পান। ছবিটির প্রযোজক ফরিদুর রেজা সাগর।

## চলচ্চিত্রজীবন
মোসাঃ আয়েশা সিদ্দিকা চলচ্চিত্র পরিচালক হিসেবে কাজ করছেন। তিনি *Mon Je Bujhena* চলচ্চিত্র পরিচালনা করেছেন, যা আবেগনির্ভর রোমান্টিক ও পারিবারিক ধারার গল্প উপস্থাপন করে।

## চলচ্চিত্র
* *Mon Je Bujhena* — পরিচালক
* মন যে বোঝেনা।

## রেফারেন্স


## চলচ্চিত্রজীবন
মোসাঃ আয়েশা সিদ্দিকা চলচ্চিত্র পরিচালক হিসেবে কাজ করছেন এবং তিনি  ***মন যে বোঝেনা***  চলচ্চিত্রের পরিচালক হিসেবে পরিচিত।

## চলচ্চিত্র

* ***মন যে বোঝেনা***  — পরিচালক

https://bn.wikipedia.org/wiki/%E0%A6%86%E0%A6%B2%E0%A6%BE%E0%A6%AA:%E0%A6%AE%E0%A6%A8_%E0%A6%AF%E0%A7%87_%E0%A6%AC%E0%A7%8B%E0%A6%9D%E0%A7%87%E0%A6%A8%E0%A6%BE

## রেফারেন্স

https://bn.wikipedia.org/wiki/%E0%A6%AE%E0%A6%A8_%E0%A6%AF%E0%A7%87_%E0%A6%AC%E0%A7%8B%E0%A6%9D%E0%A7%87%E0%A6%A8%E0%A6%BE#
লতা মল্লিকার্জুন

**লতা মল্লিকার্জুন** (জন্ম ১৯৬৬)  কর্ণাটকের একজন ভারতীয় রাজনীতিবিদ। তিনি ২০২৩ সালের কর্ণাটক বিধানসভার সদস্য হন এবং বিজয়নগর জেলার হরপনহাল্লি বিধানসভা কেন্দ্রের প্রতিনিধিত্ব করেন। তিনি ২০২৩ সালের কর্ণাটক বিধানসভা নির্বাচনে স্বতন্ত্র প্রার্থী হিসেবে জয়ী হন কিন্তু পরে ভারতীয় জাতীয় কংগ্রেসে যোগ দেন।

## প্রাথমিক জীবন এবং শিক্ষা
মল্লিকার্জুন কর্ণাটকের বিজয়নগর জেলার হরপনহাল্লির বাসিন্দা। তিনি একজন অবসরপ্রাপ্ত সরকারি কর্মচারী এইচ এম মল্লিকার্জুনকে বিয়ে করেছেন। তিনি প্রবীণ জনতা পরিবারের সদস্য এবং কংগ্রেস নেতা ও প্রাক্তন উপ-মুখ্যমন্ত্রী প্রয়াত এম পি প্রকাশের মেয়ে। তিনি হূবিনা হড়গলির জিবিআর কলেজে দ্বাদশ শ্রেণিতে পড়াশোনা করেন এবং ১৯৮৪ সালে পরীক্ষায় উত্তীর্ণ হন। 

## কর্মজীবন
মল্লিকার্জুন হরপনহাল্লি বিধানসভা কেন্দ্র থেকে স্বতন্ত্র প্রার্থী হিসেবে জয়ী হন, তিনি ভারতীয় জনতা পার্টির জি. করুণাকর রেড্ডিকে পরাজিত করেছিলেন। মল্লিকার্জুন ৭০,১৯৪ ভোট পেয়ে ১৩,৮৪৫ ভোটের ব্যবধানে জয়ী হন। তাঁর বাবার মৃত্যুর পর, তাঁর ভাই এবং তিন বোনও রাজনীতিতে যোগ দেন। তাঁর ভাই এমপি রবীন্দ্র, যিনি কংগ্রেসে যোগ দিয়েছিলেন, তিনিও ২০১৮ সালে মারা যান। তাঁর সঙ্গে তাঁর বোন এমপি বীণা কংগ্রেসে থাকলেও, তাঁর অন্য বোন এমপি সুমা বিজেপিতে যোগ দেন।

২০২৩ সালে কংগ্রেসের টিকিট প্রত্যাখ্যান করার পর তিনি স্বতন্ত্র প্রার্থী হিসেবে প্রতিদ্বন্দ্বিতা করেছিলেন। কিন্তু আসনটি জয়ের পর, তিনি নবনির্বাচিত কংগ্রেস সরকারকে সমর্থন করার প্রতিশ্রুতি দিয়েছিলেন।

## তথ্যসূত্র

বিষয়শ্রেণী:ভারতের স্বতন্ত্র রাজনীতিবিদ
বিষয়শ্রেণী:কর্ণাটক বিধানসভার সদস্য ২০২৩-২০২৮
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
টাঙ্গাতুরি মানেম্মা

**টাঙ্গাতুরি মানেম্মা** (১৯৪২–২০১৮) ছিলেন অন্ধ্র প্রদেশের ভারতীয় জাতীয় কংগ্রেসের একজন রাজনীতিবিদ। তিনি ৮ম এবং ৯ম লোকসভার সদস্য ছিলেন।

## প্রাথমিক জীবন
মানেম্মা ১৯৪২ সালের ২৯শে এপ্রিল হায়দ্রাবাদে কে. শঙ্কর রেড্ডির ঘরে জন্মগ্রহণ করেন। তিনি চাদর ঘাটের মারওয়াড়ি হিন্দি বিদ্যালয় থেকে ম্যাট্রিকুলেশন সম্পন্ন করেন। মানেম্মা আইএনসি রাজনীতিবিদ টাঙ্গুতুরি আঞ্জাইয়াকে বিয়ে করেন।

## কর্মজীবন
মানেম্মার স্বামীর মৃত্যুর পর ১৯৮৬ সালে সেকেন্দ্রাবাদ আসনে উপনির্বাচন অনুষ্ঠিত হয়। মানেম্মা ভারতীয় জাতীয় কংগ্রেসের (আইএনসি) আনুষ্ঠানিক প্রার্থী মনোনীত হন এবং ১,৮২,৮৬১ ভোট পেয়ে জয়লাভ করেন। তিনি ৮ম লোকসভায় সেকেন্দ্রাবাদের প্রতিনিধিত্ব করেছিলেন এবং হাউস কমিটির সদস্য হওয়ার পাশাপাশি স্বাস্থ্য ও পরিবার কল্যাণ বিষয়ক পরামর্শদাতা কমিটিতেও দায়িত্ব পালন করেছিলেন। 

১৯৮৯ সালের ভারতীয় সাধারণ নির্বাচনের সময়, মানেম্মা জনতা দলের প্রার্থীকে ১,৪৭,৬০১ ভোটের ব্যবধানে পরাজিত ক'রে নিজের আসনটি ধরে রাখেন। সংসদে তাঁর দ্বিতীয় কার্যকালের মেয়াদে তিনি স্বাস্থ্য ও পরিবার কল্যাণ পরামর্শদাতা কমিটির পাশাপাশি সংসদের অধিবেশন থেকে সদস্যদের অনুপস্থিতি সংক্রান্ত কমিটিতে দায়িত্ব পালন করেন। ২০০৯ সালে, তিনি হায়দ্রাবাদের সেকেন্দ্রাবাদ রাজস্ব বিভাগের মুশিরাবাদ বিধানসভা নির্বাচনে প্রতিদ্বন্দ্বিতা করেন এবং জয়লাভ করেন।

## ব্যক্তিগত জীবন
১৯৬০ সালের মে মাসে, মানেম্মা আইএনসি রাজনীতিবিদ টাঙ্গাতুরি আঞ্জাইয়াকে বিয়ে করেছিলেন, টাঙ্গাতুরি আঞ্জাইয়া পরে অন্ধ্র প্রদেশের মুখ্যমন্ত্রী হয়েছিলেন। তাঁদের এক ছেলে এবং চার মেয়ে ছিল। মানেম্মা ২০১৮ সালের ৯ই সেপ্টেম্বর সকাল ১১:৩০ মিনিটে জুবিলি হিলসের অ্যাপোলো হাসপাতালে অসুস্থতার কারণে মারা যান।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশ বিধানসভার সদস্য ২০০৪-২০০৯
বিষয়শ্রেণী:অন্ধ্রপ্রদেশ বিধানসভার সদস্য ২০০৯-২০১৪
বিষয়শ্রেণী:অন্ধ্রপ্রদেশ বিধানসভার নারী সদস্য
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:লোকসভার নারী সদস্য
বিষয়শ্রেণী:নবম লোকসভার সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:২০১৮-এ মৃত্যু
বিষয়শ্রেণী:১৯৪২-এ জন্ম
এ কে এম শামছুল ইসলাম

**এ কে এম শামছুল ইসলাম** একজন বাংলাদেশী রাজনীতিবিদ ও বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি ২০২৬ সালের ফেব্রুয়ারিতে প্রধানমন্ত্রী তারেক রহমানের নেতৃত্বাধীন সরকারের প্রতিমন্ত্রীর পদমর্যাদায় প্রতিরক্ষা উপদেষ্টা হিসেবে দায়িত্ব পালন করছেন।

## প্রাথমিক জীবন ও শিক্ষা
তিনি ময়মনসিংহ জেলার নান্দাইল উপজেলায় জন্মগ্রহণ করেন। তিনি কুমিল্লা ক্যাডেট কলেজ থেকে এসএসসি ও এইচএসসি পরীক্ষায় বোর্ডে মেধা তালিকায় স্থান পান। এরপর চট্টগ্রাম বিশ্ববিদ্যালয় থেকে প্রথম শ্রেণিতে প্রথম হয়ে ব্যাচেলর অব সায়েন্স ডিগ্রি অর্জন করেন। এরপর ডিফেন্স সার্ভিসেস কমান্ড অ্যান্ড স্টাফ কলেজ থেকে প্রথম শ্রেণিতে মাস্টার্স ইন ডিফেন্স স্টাডিজ ডিগ্রি অর্জন করে ফিলিপাইন ক্রিশ্চিয়ান ইউনিভার্সিটি থেকে ম্যানেজমেন্টে মাস্টার্স ডিগ্রি অর্জন করে স্বর্ণপদক পান। এছাড়াও তিনি বাংলাদেশ ইউনিভার্সিটি অব প্রফেশনালস থেকে প্রথম শ্রেণিতে মিলিটারি টেকনোলজিতে মাস্টার্স ডিগ্রি লাভ করেন। বাংলাদেশ উন্মুক্ত বিশ্ববিদ্যালয় থেকে প্রথম শ্রেণিতে মাস্টার্স ইন ডিফেন্স স্টাডিজ সম্পন্ন করেন। পরে জাহাঙ্গীরনগর বিশ্ববিদ্যালয় থেকে বাংলাদেশের নিউক্লিয়ার সিকিউরিটি নিয়ে পিএইচডি ডিগ্রি অর্জন করেন।

## সামরিক জীবন
তিনি ১৯৮৯ সালে বাংলাদেশ সেনাবাহিনীর ২১তম বিএমএ লং কোর্সে কমিশন লাভ করেন। তিনি বাংলাদেশ সেনাবাহিনীর ব্রিগেডিয়ার জেনারেল হিসেবে কর্মরত ছিলেন। জাতিসংঘ শান্তিরক্ষা মিশনে কঙ্গোতে ফোর্স কমান্ডারের স্টাফ অফিসার ও ডেপুটি কন্টিনজেন্ট কমান্ডার হিসেবে দায়িত্ব পালন করেছেন। এছাড়া ইরাকে প্রশিক্ষণ বিশেষজ্ঞ ও উপদেষ্টা হিসেবে কর্মরত ছিলেন।

## রাজনৈতিক জীবন
তিনি ইনডিপেনডেন্ট ইউনিভার্সিটি, বাংলাদেশে অ্যাডজাংক্ট অধ্যাপক হিসেবেও দায়িত্ব পালন করেছেন। তিনি বিএনপি চেয়ারম্যানের চেয়ারম্যান সিকিউরিটি ফোর্স (সিএসএফের) প্রধান হিসেবে প্রধান নিরাপত্তা কর্মকর্তা ছিলেন। ২০২৫ সালে, তিনি জাতীয় নির্বাচনে ময়মনসিংহ-৯ আসনের জন্য বিএনপির মনোনয়ন চেয়েছিলেন। এরপর তারেক রহমান মন্ত্রিপরিষদ গঠন করলে তিনি প্রধানমন্ত্রীর উপদেষ্টা হিসেবে প্রতিমন্ত্রী পদমর্যাদায় দায়িত্ব গ্রহণ করেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:বাংলাদেশের প্রধানমন্ত্রীর উপদেষ্টা
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশ সেনাবাহিনীর ব্রিগেডিয়ার
বিষয়শ্রেণী:কুমিল্লা ক্যাডেট কলেজের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
আটঘরিয়া উপজেলা মিনি স্টেডিয়াম

**আটঘরিয়া উপজেলা মিনি স্টেডিয়াম** ২০২৫ সালে প্রতিষ্ঠিত, বাংলাদেশের একটি উপজেলা পর্যায়ের স্টেডিয়াম। স্টেডিয়ামটি আটঘরিয়া উপজেলা পরিষদ ভবনের পেছনে দক্ষিণ-পূর্বকোণে অবস্থিত। বাংলাদেশের সকল উপজেলায় ক্ষুদ্র পরিসরে (পূর্নাঙ্গ নয়) স্টেডিয়াম নির্মাণ প্রকল্পের আওতায় জাতীয় ক্রীড়া পরিষদ এটির নির্মাণ করে। আটঘরিয়া উপজেলা ক্রীড়া সংস্থা স্থাপনাটির রক্ষণাবেক্ষণ, ক্রীড়া সূচি নিয়ন্ত্রণ ও দেখভাল করে।

## ইতিহাস
বাংলাদেশের সকল উপজেলায় খেলাধুলা সচল রাখা ও জেলা স্টেডিয়ামে খেলার চাপ কমানো এবং প্রয়োজনে  দূর্যোগের সময় আশ্রয়স্থল হিসেবে ব্যবহারের জন্য 'শেখ রাসেল মিনি স্টেডিয়াম প্রকল্প' নেওয়া হয়। ২০১৫ সালের ৭ এপ্রিল জাতীয় অর্থনৈতিক পরিষদের নির্বাহী কমিটির অর্থ মঞ্জুর করার পর, জাতীয় ক্রীড়া পরিষদ প্রকল্প বাস্তবায়ন শুরু করে। চার ধাপের এ প্রকল্পের দ্বিতীয় ধাপে আটঘরিয়া উপজেলার স্টেডিয়ামটি নির্মাণ করা হয়। 

২০২২ সালের ১৪ জানুয়ারি, আটঘরিয়া সহ পাবনার সাতটি উপজেলায় মিনি স্টেডিয়াম বানানোর ঘোষণা আসে। ঠিকাদারি প্রতিষ্ঠান *ই-ইঞ্জিনিয়ারিং লিমিটেড* স্টেডিয়ামটির নির্মাণ করে।  ২০২৫ সালের ৯ আগস্ট অন্যান্য ১৩টি উপজেলার সাথে স্টেডিয়ামটির উদ্বোধন ও খেলাধুলার জন্য চালু করা হয়।

## অবকাঠামো
স্টেডিয়ামের আয়তাকার মাঠের পাশাপাশি তিন তলা প্যাভিলিয়ন আছে, যেখানে একটি কার্যালয় কক্ষ এবং পাঁচ ধাপ বিশিষ্ট ১০০ ফুট দৈর্ঘ্যের তিনটি সাধারণ গ্যালারি আছে, যা ১০০০ দর্শক ধারণ করতে পারে।

## ব্যবহার
উদ্বোধনের আগে ২০২৪ সালে জুন মাসে এখানে অনূর্ধ্ব-১৭ ফুটবল প্রতিযোগিতা হয়েছে। এছাড়া স্থানীয় *দেবোত্তর ইয়ুথ স্পোর্টিং ক্লাব* স্টেডিয়ামটি ফুটবল ম্যাচের জন্য ব্যবহার করে।
## তথ্যসূত্র

বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের স্টেডিয়াম
বিষয়শ্রেণী:পাবনা জেলার ক্রীড়া অনুষ্ঠানস্থল
বিষয়শ্রেণী:বাংলাদেশের ফুটবল মাঠ
বিষয়শ্রেণী:আটঘরিয়া উপজেলা
৫২তম এনএএসিপি ইমেজ অ্যাওয়ার্ডস

**৫২তম NAACP ইমেজ অ্যাওয়ার্ড**, ন্যাশনাল অ্যাসোসিয়েশন ফর দ্য অ্যাডভান্সমেন্ট অফ কালার্ড পিপল (NAACP) কর্তৃক প্রদত্ত, ২০২০ সালে চলচ্চিত্র, টেলিভিশন, সঙ্গীত এবং সাহিত্যে রঙিন মানুষদের অসাধারণ প্রতিনিধিত্ব ও অর্জনকে সম্মানিত করেছে। অনুষ্ঠানটি ২৭ মার্চ ২০২১-এ BET-তে সম্প্রচারিত হয় এবং একই সাথে এর বেশ কয়েকটি সহোদর ViacomCBS নেটওয়ার্ক-এ সিমুলকাস্ট করা হয়, CBS-এ প্রথমবারের মতো অনুষ্ঠানটি সম্প্রচারিত হয়। অভিনেতা অ্যান্থনি অ্যান্ডারসন অষ্টমবারের মতো অনুষ্ঠানটির সঞ্চালক ছিলেন। অ-টেলিভিশন বিভাগগুলোর পুরস্কার ২২–২৬ মার্চ ২০২১-এ অনুষ্ঠানের ওয়েবসাইটে লাইভস্ট্রিম করা হয়।

মনোনয়ন ঘোষণা করা হয় ৪ ফেব্রুয়ারি ২০২১-এ। অনুষ্ঠানের সময় হল অফ ফেম অ্যাওয়ার্ড দেওয়া হয় এডি মারফি-কে "আফ্রিকান-আমেরিকান চলচ্চিত্র শিল্পে তার অবদানের" জন্য, লেব্রন জেমস-কে প্রেসিডেন্টস অ্যাওয়ার্ড দেওয়া হয় "সামাজিক ন্যায়ের লড়াইয়ে তার অবদানের" জন্য, এবং রেভ. ডি. জেমস লসনকে চেয়ারম্যানস অ্যাওয়ার্ড দেওয়া হয় "সামাজিক পরিবর্তনের পক্ষে তার কাজ এবং নাগরিক অধিকার আন্দোলনে তার উল্লেখযোগ্য অবদান, বিশেষ করে ১৯৬০-এর দশকে দক্ষিণের অহিংস প্রতিবাদে তার অপরিহার্য ভূমিকার" স্বীকৃতিস্বরূপ। পুরস্কার অনুষ্ঠানের ইতিহাসে প্রথমবারের মতো চলচ্চিত্র এবং টেলিভিশনে অ্যানিমেটেড কাজকে সম্মানিত করার জন্য বিভাগ তৈরি করা হয় এবং ভয়েস-ওভার কাজের বিভাগকে দুটি পৃথক বিভাগে ভাগ করা হয়—চলচ্চিত্র এবং টেলিভিশনের জন্য।

নিচে সব মনোনীতদের তালিকা দেওয়া হলো, এবং বিজয়ীদের **বোল্ড** করে চিহ্নিত করা হয়েছে।

## বিশেষ পুরস্কার

## চলচ্চিত্র

## টেলিভিশন এবং স্ট্রিমিং

### ড্রামা

### কমেডি

### টেলিভিশন মুভি, লিমিটেড-সিরিজ বা ড্রামাটিক স্পেশাল

### টেলিভিশন বা মোশন পিকচার

### সামগ্রিক অভিনয়

### রিয়েলিটি এবং ভ্যারাইটি

### অন্যান্য বিভাগ

## রেকর্ডিং

## সাহিত্য

## তথ্যসূত্র

## বহিঃসংযোগ
NAACP ইমেজ অ্যাওয়ার্ডের অফিসিয়াল সাইট
বিষয়শ্রেণী:NAACP ইমেজ অ্যাওয়ার্ড
NAACP
NAACP
NAACP
NAACP
NAACP
মোরশেদ মিলটন

**মোরসেদ মিলটন** একজন বাংলাদেশি রাজনীতিবিদ এবং জাতীয় সংসদ-এর সদস্য। তিনি ২০২৬ সালে বগুড়া-৭ আসন থেকে নির্বাচিত হন।

## তথ্যসূত্র

বিষয়শ্রেণী:তেরোতম জাতীয় সংসদের সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দল রাজনীতিবিদ
বিষয়শ্রেণী:বগুড়া জেলার মানুষ
বিষয়শ্রেণী:জন্ম সাল অনুপস্থিত জীবিত ব্যক্তি
বিষয়শ্রেণী:জন্মস্থান অনুপস্থিত জীবিত ব্যক্তি
বিষয়শ্রেণী:রাজশাহী বিভাগের রাজনীতিবিদ
৪২তম এনএএসিপি ইমেজ অ্যাওয়ার্ডস

**৪২তম NAACP ইমেজ অ্যাওয়ার্ড**, ন্যাশনাল অ্যাসোসিয়েশন ফর দ্য অ্যাডভান্সমেন্ট অফ কালার্ড পিপল কর্তৃক প্রদত্ত, ২০১০ সালে চলচ্চিত্র, টেলিভিশন, সঙ্গীত এবং সাহিত্যে রঙিন মানুষদের অসাধারণ প্রতিনিধিত্ব ও অর্জনকে সম্মানিত করেছে। অনুষ্ঠানটির সঞ্চালক ছিলেন হলি রবিনসন পিট এবং ওয়েন ব্র্যাডি এবং এটি ৪ মার্চ ২০১১-এ Fox-এ সম্প্রচারিত হয়।
## মনোনয়ন

মনোনয়ন ঘোষণা করা হয় ১২ জানুয়ারি ২০১১-এ বেভারলি হিলস-এর প্যালে সেন্টার ফর মিডিয়া-তে কিম্বারলি এলিস, সানা ল্যাথান, ৫০ সেন্ট, স্মোকি রবিনসন, কলম্বাস শর্ট, অ্যাফিয়ন ক্রকেট এবং পুরস্কার চেয়ারম্যান ক্লেয়োলা ব্রাউন কর্তৃক। টাইলার পেরি চলচ্চিত্র ও টেলিভিশন বিভাগে ১৯টি মনোনয়ন লাভ করেন।

নিচে সব মনোনীতদের তালিকা দেওয়া হলো, বিজয়ীরা **বোল্ড** করে চিহ্নিত। এই বছর কোনো ভ্যানগার্ড বা হল অফ ফেম অ্যাওয়ার্ড দেওয়া হয়নি।

## বিশেষ পুরস্কার

## চলচ্চিত্র

## টেলিভিশন সিরিজ এবং স্ট্রিমিং

### ড্রামা

### কমেডি

### টেলিভিশন মুভি, লিমিটেড-সিরিজ বা ড্রামাটিক স্পেশাল

## রেকর্ডিং

## সাহিত্য

## তথ্যসূত্র

বিষয়শ্রেণী:NAACP ইমেজ অ্যাওয়ার্ড
NAACP
NAACP
NAACP
NAACP
NAACP
ট্রিমেরেসুরাস ইনসুলারিস

***Trimeresurus insularis*** (ট্রিমেরেসুরাস ইনসুলারিস), যা সাধারণত **ইন্দোনেশিয়ান পিট ভাইপার**, **লেসার সুন্দা আইল্যান্ডস পিট ভাইপার**, "কোমোডো আইল্যান্ড পিট ভাইপার", **সুন্দা হোয়াইট-লিপড পিট ভাইপার** বা **রেড-টেইলড পিট ভাইপার** নামে পরিচিত এবং জনপ্রিয়ভাবে **ব্লু পিট ভাইপার** বা **নীল ভাইপার** নামেও ডাকা হয়। এটি পূর্ব জাভা এবং লেসার সুন্দা দ্বীপপুঞ্জে পাওয়া যাওয়া বিষধর পিট ভাইপারের একটি প্রজাতি।

## বর্ণনা
এদের আঁশের বিন্যাসের ক্ষেত্রে শরীরের মাঝ বরাবর ২১ সারি পৃষ্ঠীয় আঁশ (dorsal scales), পুরুষ ও স্ত্রী সাপের ক্ষেত্রে যথাক্রমে ১৫৬-১৬৪ ও ১৫৬-১৬৭টি অংকীয় আঁশ (ventral scales), পুরুষ ও স্ত্রী সাপের ক্ষেত্রে যথাক্রমে ৭০-৭৫ ও ৫৪-৫৯টি সাবকডাল আঁশ (subcaudal scales) এবং ৭-১২টি সুপ্রাল্যাবিয়াল আঁশ (supralabial scales) দেখা যায়। এদের গায়ের রং সাধারণত সবুজ বা নীলাভ-সবুজ হয়, তবে কিছু নির্দিষ্ট অঞ্চলে এদের হলুদ রঙের ধরনও (variants) দেখা যায়।

## ভৌগোলিক বিস্তৃতি
ইন্দোনেশিয়ার পূর্ব জাভা, আদোনারা, আলোর, বালি, ফ্লোরেস, কোমোডো, লম্বক, পাদার, রিঞ্চা, রোমাং, রোটে, সুম্বা, সুম্বাওয়া, তিমুর, ওয়েতার এবং পূর্ব তিমুরে এদের দেখতে পাওয়া যায়। এদের টাইপ লোকালিটি (type locality) হিসেবে "সো, তিমুর"-এর কথা উল্লেখ করা হয়েছে। এরা বৃক্ষবাসী (গাছে বসবাসকারী) এবং সমুদ্রপৃষ্ঠ থেকে  উচ্চতা পর্যন্ত শুষ্ক মৌসুমি বনে এদের দেখা মেলে।

## তথ্যসূত্র

## আরও পড়ুন
* Kramer, E. 1977. *Zur Schlangenfauna Nepals*. Rev. suisse Zool. **84** (3): 721–761. (*Trimeresurus albolabris insularis*, p.&nbsp;755.)

insularis
বিষয়শ্রেণী:এশিয়ার সাপ
বিষয়শ্রেণী:ইন্দোনেশিয়ার সাপ
বিষয়শ্রেণী:তিমুরের সরীসৃপ
বিষয়শ্রেণী:১৯৭৭-এ বর্ণিত সরীসৃপ

বিষয়শ্রেণী:জাভার প্রাণী
বিষয়শ্রেণী:বালির প্রাণী
বিষয়শ্রেণী:পূর্ব তিমুরের প্রাণী
বিষয়শ্রেণী:লেসার সুন্দা দ্বীপপুঞ্জের প্রাণী
নাৎসুমি ইৎসুকি

একজন প্রখ্যাত জাপানি সোজো মাঙ্গা শিল্পী, যিনি মূলত কল্পবিজ্ঞান ভিত্তিক মাঙ্গা রচনার জন্য পরিচিত। ১৯৭৯ সালে *লালা* নামক জাপানি মাসিক পত্রিকায় *মেগুমি-চ্যান নি সাসাগেরু*  নামক একটি হাস্যরসাত্মক রচনার মাধ্যমে তার কর্মজীবনের সূত্রপাত হয়। ১৯৯৩ সালে তার জনপ্রিয় রচনা *ওজ*-এর জন্য তিনি সেরা কল্পবিজ্ঞানভিত্তিক মাঙ্গা বিভাগে *সেইউন* পুরস্কার পান। এছাড়াও তিনি ১৯৯৭ সালে অপর এক রচনা *এইট ক্লাউডস রাইজিং*-এর জন্য সোজো মাঙ্গা বিভাগে *কোদানশা মাঙ্গা পুরস্কার*  লাভ করেন। ইৎসুকির রচিত বেশ কিছু উল্লেখযোগ্য রচনার অ্যানিমে রূপান্তর করা হয়েছে, যার মধ্যে *জ্যু ও সেই*, *ওজ*, *এইট ক্লাউডস রাইজিং* এবং *হানাসাকেরু সেইশোনেন* অন্যতম। উত্তর আমেরিকায় টোকিওপপ নামক সংস্থার কাছে তার দুই মাঙ্গা শৃঙ্খলা *ডেমন সেক্রেড* এবং *জ্যু ও সেই*-এর স্বত্ব রয়েছে। ফানিমেশন সংস্থা ইৎসুকির রচিত *জ্যু ও সেই*  মাঙ্গার অ্যানিমে রূপান্তরনটি ইংরেজিতে ভাষান্তরিত করে গনমাধ্যমে পরিবেশন করছে।

## কাজ

; *গল্প ও শিল্প* (মাঙ্গা)

* ভ্যাম্পির
* ডেমন সেক্রেড
* হানাসাকেরু সিশোনেন
* জিউ-ওহ-সেই
* ওজ
* *এইট ক্লাউডস রাইজিং*
* মার্সেলো স্টোরিয়া
* প্যাশন প্যারেড
* টোকিরো ট্রায়াঙ্গেল
* এসেন্ট্রিক সিটি

; *মূল গল্প* (ওভিএ, অ্যানিমে টেলিভিশন শৃঙ্খলা)
; ওভিএ

* ইয়াকুমো তাতসু
* ওজ

; অ্যানিমে টেলিভিশন সিরিজ

* *জ্যু ও সেই*
* *হানাসাকেরু সেইশোনেন*

## তথ্যসূত্র

## বাহ্যিক লিঙ্কগুলি

*  
* হাকুসেনশা প্রকাশিত কমিক্যুট পত্রিকায় নাৎসুমি ইৎসুকির সাক্ষাৎকার। 
* 
* ব্যক্তিগত পরিচিতি  
বিষয়শ্রেণী:২১শ শতাব্দীর জাপানি লেখিকা
বিষয়শ্রেণী:২১শ শতাব্দীর জাপানি লেখক
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:জাপানি ভাষার লেখা থাকা নিবন্ধ
ছায়া মোরে

**ছায়া মোরে** (জন্ম ১৯৭৭) হলেন মধ্যপ্রদেশের একজন ভারতীয় রাজনীতিবিদ। তিনি খাণ্ডোয়া জেলার পান্ধনা বিধানসভা কেন্দ্র থেকে ভারতীয় জনতা পার্টির প্রতিনিধিত্ব ক'রে মধ্যপ্রদেশ বিধানসভার সদস্য হয়েছেন, এই আসনটি উপজাতি সম্প্রদায়ের জন্য সংরক্ষিত। তিনি ২০২৩ সালের মধ্যপ্রদেশ বিধানসভা নির্বাচনে জয়ী হন।

## প্রাথমিক জীবন এবং শিক্ষা
ছায়া মধ্যপ্রদেশের খাণ্ডোয়া জেলার ভিকানগাঁও গ্রামের এক কৃষক পরিবারের সন্তান। তিনি ২০১৭ সালে ভোপাল ভোজ ওপেন ইউনিভার্সিটি থেকে কলা বিভাগে স্নাতক সম্পন্ন করেন। এর আগে, তিনি ভোপালের মধ্যপ্রদেশ রাজ্য ওপেন স্কুল থেকে উচ্চ মাধ্যমিক পর্যায়ের শিক্ষা অর্জন করেন। তিনি গোবিন্দ মোরেকে বিয়ে করেছেন।

## কর্মজীবন
২০২৩ সালের মধ্যপ্রদেশ বিধানসভা নির্বাচনে, পান্ধনা বিধানসভা কেন্দ্র থেকে, ভারতীয় জনতা পার্টির প্রতিনিধিত্বকারী ছায়া প্রথমবারের মতো বিধায়ক নির্বাচিত হন। ভারতীয় জাতীয় কংগ্রেস পার্টি তাঁকে টিকিট না দেওয়ায়, তিনি বিজেপিতে যোগ দেন। বিজেপি নেতৃত্ব তাঁকে পান্ধনা আসন থেকে প্রতিদ্বন্দ্বিতা করার জন্য মনোনীত করে। তিনি ১,২৩,৩৩২ ভোট পেয়ে তাঁর নিকটতম প্রতিদ্বন্দ্বী ভারতীয় জাতীয় কংগ্রেসের রূপালি নন্দু বারেকে ২৮,৮১৬ ভোটের ব্যবধানে পরাজিত করেন। এর আগে, তিনি ২০১৮ সালের মধ্যপ্রদেশ বিধানসভা নির্বাচনে পান্ধনা আসন থেকে ভারতীয় জাতীয় কংগ্রেসের প্রার্থী হিসেবে ভারতীয় জনতা পার্টির রাম ডাঙ্গোরের কাছে ২৩,৭৫০ ভোটের ব্যবধানে হেরে গিয়েছিলেন। 

২০২৫ সালের জানুয়ারিতে, তিনি প্রজাতন্ত্র দিবসের বেশ কয়েকটি অনুষ্ঠানে যোগ দিয়েছিলেন এবং বিকেলে একটি স্কুলে অন্য একটি অনুষ্ঠানে যোগ দেওয়ার সময় তিনি অসুস্থ হয়ে পড়েন এবং তাঁকে খাণ্ডোয়া জেলা হাসপাতালের আইসিইউ-তে ভর্তি করতে হয়, তবে পরে তিনি সুস্থ হয়ে ওঠেন। 

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মধ্যপ্রদেশের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
বিষয়শ্রেণী:মধ্যপ্রদেশ বিধানসভার নারী সদস্য